One Week

"One Week" (בעברית: שבוע אחד) הוא שיר של להקת הרוק הקנדית ברנייקד ליידיז שיצא כסינגל ראשון מאלבומם מ-1998, Stunt. השיר נכתב על ידי אד רוברטסון, ששר חלק מהשיר, יחד עם סטיבן פייג'. השיר בולט במספר הגדול של הרפרנסים (התייחסויות) לתרבות הפופולרית, והוא נותר השיר הידוע ביותר של הלהקה בארצות הברית, שם הוא הגיע למקום הראשון בבילבורד הוט 100. בצירוף מקרים אירוני, השיר נשאר במקום הראשון במצעד למשך שבוע אחד.

בקנדה, "One Week" הגיע למקום השלישי במצעד הסינגלים המובילים של RPM, בעוד שבעולם השיר הגיע לשיאו בין 10 המקומות הראשונים במצעדים שונים. הלהקה לא השתווה לרמה זו של הצלחה במצעד האמריקאי מאז, למרות שהסינגלים "It's All Been Done" מאותו אלבום, ו-"Pinch Me", מאלבומם הבא Maroon, הגיעו בין 50 המקומות הראשונים במצעד 100 הסינגלים החמים בארצות הברית. אפל השתמשה בשיר בתערוכת MacWorld 1999 להצגת מערכת Mac OS X Server.  

 היסטוריה 
אד רוברטסון כתב את הרעיונות לחלק מהפזמונים במבנה של קרב מילולי בין גבר לאישה, כשהגבר יודע שהוא טועה והוא רק מנסה להציל חלק מכבודו. רוברטסון ניסה לכתוב בית במסנה של ראפ לשיר, אך נכשל, ופייג' הציע שהם פשוט יאלתרו אותו. רוברטסון שמע לעצה ואילתר את השיר בקצב איטי יותר כדי להקל על החריזה והגיע לכארבע דקות של ראפ. הוא שלח אותו לפייג', שאמר לו לא לשנות מילה ממה שכתב. שתי דקות מהאלתור נלקחו עם מעט מאוד, אם בכלל, שינויים ישירות לתוך הבתים של השיר. בשל היותם מאולתרים, קטעי הראפ לא קשורים לשאר הבתים הרגילים. הערות האלבום Stunt מכילות כמה שורות ראפ נוספות שלא נכנסו לגרסה המוקלטת.

חברי הלהקה סיפרו כי ההשמעה החיה הראשונה של "One Week" לא הלכה טוב וכי לקח קצת זמן עד שהשיר נשמע טוב. השיר נודע בכך שהופעות הלייב שלו היו שונות מעט במוזיקת הרקע, שכן מוזיקאים שונים ניגנו על הקלידים פעמים רבות.

השיר משופע בהתייחסויות לתרבות הפופ, וביניהן: אקוומן, סושי, ואסאבי, באסטה ריימס, ליאן ריימס, ברט קמפרט, תיקים באפלה, הסרט פרנטיק וכוכבו האריסון פורד, סטינג, סניקרס, הסרט ורטיגו, אקירה קורוסאווה וסרטו שבעת הסמוראים, סיילור מון ועוד. 

בהופעות החל משנת 2003, הלהקה פיתחה גרסת בלוגראס אקוסטית לשיר. עם עזיבתו של סטיבן פייג' את הלהקה בינואר 2009, קווין הרן מבצע חלק מהשירה בשיר. הרן מרבה לשיר את הפזמונים יחד עם המתופף טיילר סטיוארט, שגם מבצע את ההרמוניות במהלך הגשר.

 ביקורת 
ליאנה ג'ונאס ממגזין AllMusic כינתה את השיר "הקלטה מעוצבת היטב, המאגדת מילים מצחיקות ומלבבות עם מוזיקה חכמה ומקפיצה. יש לתת כבוד נוסף לרוברטסון ולסולן השותף, סטיבן פייג', על כך ששרו כל כך מהר, מבלי לדלג על מילה".

 וידאו קליפ 
הקליפ מתחיל בכך שהלהקה מבצעת את השיר בחצר מלכותית, בדומה לסצנה מהסרט צ'יטי צ'יטי בנג בנג. במהלך ההפסקה הלהקה בורחים ושרים תוך כדי נהיגה. הלהקה נוסעת לפרבר, שם היא מבצעת קונצרט מול אוטובוס משנות החמישים, עם אופנוענית הלבושה כמו איוול קניוול, המבצעת פעלולים. הסרטון מסתיים בצילום של האופנוענית תקוע על עץ. בסרטון מופיעה כרמית בכר מלהקת הפוסיקט דולז, משחקת מלאך.

 רשימת הוצאות לאור 

סינגל תקליטור בקנדה ובארצות הברית, סינגל תקליט בארצות הברית
 "One Week" (רמיקס) – 2:52
 "When You Dream" (דמו) – 4:22
 "Shoe Box" (לייב) – 2:54

סינגל 7 אינץ' בארצות הברית
A. "One Week" (רמיקס) – 2:52
B. "When You Dream" (דמו) – 4:22

סינגל תקליטור בממלכה המאוחדת
 "One Week" (רמיקס) – 2:52
 "When You Dream" (דמו) – 5:19
 "Shoe Box" (לייב) – 2:56

סינגל תקליט בממלכה המאוחדת
 "One Week" (רמיקס) – 2:52
 "When You Dream" (דמו) – 5:19

תקליטור מיני אלבום באוסטרליה וביפן
 "One Week" (רמיקס)
 "The Old Apartment"
 "Brian Wilson" (לייב)
 "Be My Yoko Ono"
 "Alternative Girlfriend"

סינגל תקליטור רמיקס באוסטרליה
 "One Week" (רמיקס של דייב אודה) – 3:22
 "One Week" (רמיקס של פול ברייק) – 3:21
 "One Week" (רמיקס רדיו) – 2:52
 "One Week" (רמיקס מורחב של דייב אודה) – 6:14

 מבצעים 
 אד רוברטסון - שירה, גיטרות אקוסטיות וחשמליות
 סטיבן פייג' - שירה, גיטרות אקוסטיות וחשמליות
 ג'ים קריגן – בס חשמלי
 קווין הרן - קלידים
 טיילר סטיוארט - תופים

 הוצאות לאור 
אזור תאריך פורמטים מוציא לאור ארצות הברית 2 ביוני 1998רדיו טריפל A רפרייז רקורדס קנדה 9 ביוני 1998 רדיו ארצות הברית 21 ביולי 1998 רדיו להיטים עכשוויים 15 בספטמבר 1998 תקליטור הממלכה המאוחדת 8 בפברואר 1999תקליטור, תקליט

קישורים חיצוניים

 הערות שוליים 

קטגוריה:שירים באנגלית
קטגוריה:שירי רשימה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת רפרייז רקורדס